CELEX: 52010PC0194
Language: hu
Date: 2010-04-30
Title: Javaslat: a Tanács határozata az egyrészről az Európai Közösségek és tagállamaik, másrészről a Moldovai Köztársaság közötti partnerségi és együttműködési megállapodásnak a Moldovai Köztársaság uniós programokban való részvételét szabályozó általános elvekre vonatkozó, az Európai Unió és a Moldovai Köztársaság közötti keretmegállapodáshoz csatolt jegyzőkönyvének elfogadásáról (a Bizottság előterjesztése)

|

52010PC0194

Javaslat: a Tanács határozata az egyrészről az Európai Közösségek és tagállamaik, másrészről a Moldovai Köztársaság közötti partnerségi és együttműködési megállapodásnak a Moldovai Köztársaság uniós programokban való részvételét szabályozó általános elvekre vonatkozó, az Európai Unió és a Moldovai Köztársaság közötti keretmegállapodáshoz csatolt jegyzőkönyvének elfogadásáról (a Bizottság előterjesztése)  /* COM/2010/0194 végleges - NLE 2010/0102 */  

	Brüsszel, 2010.4.30.COM(2010)194 végleges2010/0102 (NLE)Javaslat:A TANÁCS HATÁROZATAaz egyrészről az Európai Közösségek és tagállamaik, másrészről a Moldovai Köztársaság közötti partnerségi és együttműködési megállapodásnak a Moldovai Köztársaság uniós programokban való részvételét szabályozó általános elvekre vonatkozó, az Európai Unió és a Moldovai Köztársaság közötti keretmegállapodáshoz csatolt jegyzőkönyvének elfogadásáról(a Bizottság előterjesztése)INDOKOLÁSAz Európai Unió szomszédságában végbemenő reformok, modernizáció és átmenet elősegítését szolgáló intézkedések közé tartozik, hogy az európai szomszédságpolitikához tartozó partnerországok az európai szomszédságpolitika keretében fokozatosan részt vehetnek bizonyos uniós programokban és ügynökségekben. Ez a szakpolitikai megközelítés körvonalazódik a Bizottságnak „Az európai szomszédságpolitikához tartozó partnerországok közösségi ügynökségekben és közösségi programokban való részvételét elősegítő általános megközelítésről” szóló közleményében[1].A Tanács 2007. március 5-én jóváhagyta ezt a megközelítést[2].A közlemény és a következtetések alapján a Tanács 2007. június 18-án irányelveket bocsátott ki a Bizottság számára azon tárgyalásokhoz, amelyek az Algériával, Azerbajdzsánnal, Egyiptommal, Grúziával, Izraellel, Jordániával, Libanonnal, Marokkóval, Moldovával, Örményországgal, a Palesztin Hatósággal, Tunéziával és Ukrajnával megkötendő, a közösségi programokban való részvételüket szabályozó általános elvekre vonatkozó keretmegállapodásokra irányulnak[3].Az Európai Tanács 2007. júniusi ülésén[4] megerősítették az európai szomszédságpolitika kiemelkedő fontosságát és jóváhagyták az elért eredményekről szóló elnökségi jelentést[5], amelyet a június 18–19-i Általános Ügyek és Külkapcsolatok Tanácsának (GAERC) nyújtottak be a hozzá kapcsolódó tanácsi következtetésekkel[6] együtt. A jelentés emlékeztetett a kapcsolódó kiegészítő jegyzőkönyvek tárgyalására irányuló tanácsi irányelvekre, valamint kiemelte, hogy Izrael, Marokkó és Ukrajna lehetnek azok a partnerországok, amelyek elsőként kamatoztathatják ezen intézkedések előnyeit. Az Izraellel folytatott és 2007 szeptemberében lezárult tárgyalások eredményeképpen 2008 áprilisában jegyzőkönyvet írtak alá[7], míg a Marokkóval folytatott tárgyalásokat lezárták, az Ukrajnával való tárgyalások pedig folyamatban vannak.2008 márciusában döntés született a Moldovai Köztársasággal folytatandó tárgyalások megkezdéséről. A Moldovai Köztársasággal folytatott tárgyalások a Bizottság megelégedésére lezárultak. A Moldovai Köztársasággal tárgyalt jegyzőkönyv szövege mellékelten található.A Bizottság javaslatot nyújt be a jegyzőkönyv elfogadásáról szóló tanácsi határozatra. E jegyzőkönyv a Moldovai Köztársaság uniós programokban való részvételét szabályozó általános elvekre vonatkozó keretmegállapodást tartalmazza. Ezenfelül irányadó kikötéseket is tartalmaz, amelyeket minden olyan, az európai szomszédságpolitikához tartozó partnerország esetében alkalmazni kívánnak, amelyekkel ilyen jellegű jegyzőkönyvet fogadnak el. Az egyeztetett szöveg a felek számára azt is előirányozza, hogy a jegyzőkönyv rendelkezéseit az aláírás dátumától kezdve ideiglenesen alkalmazzák.Az Európai Unió működéséről szóló szerződés 218. cikke (6) bekezdésének a) pontja szerint e jegyzőkönyv megkötéséhez az Európai Parlament egyetértését kell kérni.Ezzel párhuzamosan a Bizottság javaslatot nyújt be az említett jegyzőkönyv aláírásáról és ideiglenes alkalmazásáról szóló tanácsi határozatra.A Tanácsot felkérik a következő határozatjavaslatok elfogadására.2010/0102 (NLE)Javaslat:A TANÁCS HATÁROZATAaz egyrészről az Európai Közösségek és tagállamaik, másrészről a Moldovai Köztársaság közötti partnerségi és együttműködési megállapodásnak a Moldovai Köztársaság uniós programokban való részvételét szabályozó általános elvekre vonatkozó, az Európai Unió és a Moldovai Köztársaság közötti keretmegállapodáshoz csatolt jegyzőkönyvének elfogadásárólAZ EURÓPAI UNIÓ TANÁCSA,tekintettel az Európai Unió működéséről szóló szerződésre és különösen annak 19., 114., 168., 169. és 172. cikkére, 173. cikkének (3) bekezdésére, 188., 192. és 352. cikkére, összefüggésben annak 218. cikke (6) bekezdésének a) pontjával és 218. cikke (8) bekezdésének második albekezdésével,tekintettel az Európai Bizottság javaslatára,tekintettel az Európai Parlament egyetértésére,mivel:1.  Az egyrészről az Európai Közösségek és tagállamai, másrészről a Moldovai Köztársaság közötti partnerségi és együttműködési megállapodás jegyzőkönyvét az Európai Unió és annak tagállamai nevében [dátum beillesztendő]-án/-én aláírták.2.  Az egyezmény hatálya alá tartozó egyes programokat illetően a Szerződés nem ír elő a 352. cikkben meghatározottaktól eltérő jogköröket.3.  A jegyzőkönyvet el kell fogadni,ELFOGADTA EZT A HATÁROZATOT:1. cikkAz egyrészről az Európai Közösségek és tagállamaik, másrészről a Moldovai Köztársaság közötti partnerségi és együttműködési megállapodásnak a Moldovai Köztársaság uniós programokban való részvételét szabályozó általános elvekre vonatkozó, az Európai Unió és a Moldovai Köztársaság közötti keretmegállapodáshoz csatolt jegyzőkönyvet az Európai Unió és annak tagállamai nevében elfogadják.A jegyzőkönyv szövegét csatolták ehhez a határozathoz.2. cikkA jegyzőkönyv 10. cikkében előírt értesítést a Tanács elnöke küldi meg.3. cikkEz a határozat az elfogadása napján lép hatályba. Ezt a határozatot az Európai Unió Hivatalos Lapjában ki kell hirdetni.Kelt Brüsszelben,a Tanács részérőlaz elnökJEGYZŐKÖNYVaz egyrészről az Európai Közösségek és tagállamaik, másrészről a Moldovai Köztársaság közötti partnerségi és együttműködési megállapodásnak a Moldovai Köztársaság uniós programokban való részvételét szabályozó általános elvekre vonatkozó, az Európai Unió és a Moldovai Köztársaság közötti keretmegállapodáshozAZ EURÓPAI UNIÓ, a továbbiakban: az Unió,egyrészről,valaminta Moldovai Köztársaság, a továbbiakban: Moldova,másrészről,mivel:4.  Moldova 1994. november 28-án az egyrészről az Európai Közösségek és tagállamaik, másrészről Moldova között partnerséget létesítő partnerségi és együttműködési megállapodást kötött (az Európai Közösségek Hivatalos Lapja L 181., 1998. június 24.).5.  Az Európai Tanács 2004. június 17–18-i brüsszeli ülésén üdvözölte a Bizottság javaslatát az európai szomszédságpolitikára (ENP) vonatkozóan, és jóváhagyta a 2004. június 14-i tanácsi következtetéseket.6.  A Tanács további számos alkalommal ismételten támogatta e szakpolitikát.7.  A Tanács 2007. március 5-én támogatását fejezte ki a Bizottság 2006. december 4-i COM(2006) 724 végleges közleményében körvonalazott általános és globális megközelítésével kapcsolatban, amely elősegíti az ENP-partnerországok számára az érdemeik alapján való részvételt azokban a közösségi ügynökségekben és közösségi programokban, amelyek esetében a jogalapok ezt lehetővé teszik.8.  Moldova annak a szándékának adott hangot, hogy számos uniós programban részt kíván venni.9.  Moldovának az egyes programokban történő részvétele egyedi feltételeit – beleértve a pénzügyi hozzájárulást, valamint jelentési és értékelési folyamatokat – az Unió nevében eljáró Európai Bizottság és Moldova közötti megállapodásban kell meghatározni,A KÖVETKEZŐKBEN ÁLLAPODTAK MEG:1. cikkMoldova részt vehet minden olyan jelenlegi és jövőbeni uniós programban, amely nyitva áll számára, az e programokat elfogadó rendelkezések szerint.2. cikkMoldova pénzügyileg hozzájárul az Európai Unió általános költségvetéséhez azokkal az adott programokkal összefüggésben, amelyekben részt vesz.3. cikkMoldova képviselői megfigyelőként és a Moldovára vonatkozó pontokban részt vehetnek az azoknak a programoknak a nyomon követéséért felelős irányító bizottságokban, amelyekhez Moldova pénzügyi hozzájárulást fizet.4. cikkA moldovai résztvevők által benyújtott projektekre és kezdeményezésekre a lehetőségek szerint az érintett programokra vonatkozó ugyanazon feltételek, szabályok és eljárások érvényesek, mint amelyeket a tagállamok esetében alkalmaznak.5. cikkA Moldova részvételével kapcsolatos konkrét feltételeket – különösen a fizetendő pénzügyi hozzájárulást, valamint a jelentési és értékelési folyamatokat – minden egyes program esetében az Unió nevében eljáró Bizottság és Moldova illetékes hatóságai közötti megállapodás határozza meg (egyetértési nyilatkozat).Ha Moldova uniós külső támogatásra pályázik valamely uniós program kapcsán az Európai Szomszédsági és Partnerségi Támogatási Eszköz létrehozására vonatkozó általános rendelkezések meghatározásáról szóló, 2006. október 24-i 1638/2006/EK európai parlamenti és tanácsi rendelet 3. cikke alapján, vagy bármely hasonló, Moldova számára uniós külső támogatást biztosító, a jövőben esetlegesen elfogadott rendelet alapján, az uniós támogatás Moldova általi felhasználását szabályozó feltételeket a különösen az 1638/2006/EK rendelet 20. cikkét tiszteletben tartó finanszírozási megállapodás határozza meg.6. cikkAz 5. cikk szerint megkötött egyes egyetértési nyilatkozatok a Közösség költségvetési rendeletével összhangban előírják, hogy a pénzügyi ellenőrzéseket vagy más ellenőrzéseket, ideértve az adminisztratív vizsgálatokat is, az Európai Bizottság, az Európai Csalás Elleni Hivatal és a Számvevőszék által, vagy ezek felügyelete alatt végezzék el.Az Európai Bizottság, az Európai Csalás Elleni Hivatal és a Számvevőszék számára az Unióban székhellyel rendelkező kedvezményezettek vagy ajánlattevők tekintetében fennálló hatásköreikkel azonos hatáskörök megadására felhatalmazó részletes rendelkezéseket hoznak a pénzügyi ellenőrzésről és auditról, igazgatási intézkedésekről, szankciókról és visszafizettetésről.7. cikkEz a keretmegállapodásra vonatkozó jegyzőkönyv arra az időszakra alkalmazandó, amely alatt az egyrészről az Európai Közösségek és azok tagállamai, másrészről a Moldovai Köztársaság közötti társulást létrehozó partnerségi és együttműködési megállapodás hatályban van.E jegyzőkönyvet az Unió és Moldova saját eljárásainak megfelelően írja alá és hagyja jóvá.A jegyzőkönyvet bármelyik Szerződő Fél a másik Szerződő Félnek címzett írásos értesítésben felmondhatja. A jegyzőkönyv az ilyen értesítés napját követő hat hónap elteltével hatályát veszti.A jegyzőkönyv bármely fél általi felmondását követő megszűnése semmilyen hatással nem jár az adott esetben az 5. és 6. cikkben meghatározott rendelkezések értelmében lefolytatandó ellenőrzésekre.8. cikkE jegyzőkönyv hatálybalépését követő nem több mint három évvel és azt követően minden harmadik évben a Moldovai Köztársaság egy vagy több uniós programban való tényleges részvétele alapján mindkét fél felülvizsgálhatja e megállapodás végrehajtását.9. cikkE jegyzőkönyvet kell alkalmazni egyrészről azon területeken, amelyeken az Európai Unióról szóló szerződést és az Európai Unió működéséről szóló szerződést alkalmazzák, az említett szerződésekben meghatározott feltételek szerint, másrészről pedig a Moldovai Köztársaság területén.10. cikkE jegyzőkönyv azt a napot követő hónap első napján lép hatályba, amikor a felek diplomáciai csatornákon keresztül kölcsönösen értesítik egymást a hatálybalépéshez szükséges eljárásaik befejeződéséről.A jegyzőkönyv hatálybalépéséig a felek megállapodnak abban, hogy belső eljárásaik befejeződésének sérelme nélkül e jegyzőkönyv rendelkezéseit aláírásának napjától ideiglenesen alkalmazzák a jegyzőkönyv egy későbbi időpontban történő elfogadásáig.11. cikkE jegyzőkönyv két-két példányban, a felek hivatalos nyelvein készült.A nyelvi szövegek mindegyike egyaránt hiteles.12. cikkE jegyzőkönyv az egyrészről az Európai Közösségek és tagállamaik, másrészről a Moldovai Köztársaság közötti partnerséget létrehozó partnerségi és együttműködési megállapodás szerves részét képezi.Kelt Brüsszelben, [dátum]A Moldovai Köztársaság kormányának részérőlaz Európai Unió részéről [1] COM(2006) 724 végleges, 2006. december 4.[2] Az Általános Ügyek és Külkapcsolatok Tanácsának 2007. március 5-i következtetései.[3] A 10412/07 számú tanácsi határozat (korlátozott terjesztésű) a Bizottság felhatalmazásáról […] jegyzőkönyvek tárgyalására.[4] A 11177/07 számú elnökségi következtetések – Brüsszel, 2007. június 21–22.[5] A 10874/07 számú, „Az európai szomszédságpolitika megerősítéséről” szóló, az elért eredményekre vonatkozó elnökségi jelentés.[6] Az Általános Ügyek és Külkapcsolatok Tanácsa által 2007. június 18-án elfogadott 11016/07 számú, az európai szomszédságpolitika megerősítéséről szóló következtetések.[7] HL L 129., 2008.5.17., 40–43. o.